Kansanlauluyhtye ILO Kuopion taidemuseolla
2023-11-03 14:00 - 14:30, 2023-11-03 12:00 - 12:30, 2023-11-02 14:00 - 14:30, 2023-11-02 12:00 - 12:30, 2023-11-01 14:00 - 14:30, 2023-11-01 12:00 - 12:30, 2023-10-31 14:00 - 14:30, 2023-10-31 12:00 - 12:30 (Europe/Helsinki) and 5 more dates | KUMMA, Kauppakatu 35, Kuopio, 70100
Täydellisen lauantain resepti on yhdistää hyvä musiikki ja upeat taidenäyttelyt Kuopion taidemuseolla Kansanlauluyhtye ILO:n esiintyessä näyttelyissä 28.10. klo 12–12.30, 13–13.30 ja 14–14.30.
Kuopion kansalaisopiston Kansanlauluyhtye ILO esittää perinteistä kansanmusiikkia uudella otteella ja hyvällä meiningillä. Kuulet kappaleita mm. Perusta, Bulgariasta ja Suomesta, ja pääset laulamaan myös mukana. Kampiliira, kitarat, haitarit, viulu ja kantele pääsevät oikeuksiinsa moniäänisen laulun kaverina.
Myös Kuopion taidemuseon näyttelyissä kierretään ympäri maailmaa: Pluriverse esittelee ulkoeurooppalaista taidetta Antti Mykkäsen kokoelmasta, josta on esillä teoksia yli 80 maasta. Juho Rissanen – Kuvauksen vilkkaus -näyttelyssä seurataan taiteilijan mukana hänen matkoillaan Euroopasta aina Amerikkaan asti., ja päästään lopuksi itsekin vierailemaan Miami Beachillä.
Esitys sisältyy Kuopion taidemuseon pääsymaksuun 10/5 €, alle 18-vuotiaat ilmaiseksi ja museokortti käy maksuvälineeksi.

Esitykset la 28.10. klo 12–12.30, 13–13.30 ja 14–14.30

Ohjattu pelituokio: Juho Rissanen meillä ja maailmalla
2023-11-03 10:00 - 11:00, 2023-11-02 10:00 - 11:00, 2023-11-01 10:00 - 11:00, 2023-10-31 10:00 - 11:00, 2023-10-30 10:00 - 11:00, 2023-10-29 10:00 - 11:00, 2023-10-28 10:00 - 11:00, 2023-10-27 10:00 - 11:00 and 1 more date | Korttelimuseo, Kirkkokatu 22, Kuopio, 70100
Tule tutustumaan Juho Rissasen lapsuuden moniin ammatteihin näyttelytilassa olevan pelin parissa. Syyslomalla 18.–20.10. klo 10 järjestetään ohjattuja pelituokioita, joissa opas on paikalla esittelemässä peliä ja näyttelyä. Peli sopii kaikenikäisille.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Markku Valkonen: Taiteen isännät ja rengit -luento
2023-11-01 17:30 - 18:30 | KUMMA, Kauppakatu 35, Kuopio, 70100
Keskiviikkoiltana 1.11. klo 17.30 Kuopion taidemuseossa tarjoillaan todellista herkkua, kun taidehistorioitsija Markku Valkonen saapuu luennoimaan Pluriverse-näyttelyyn aiheella Taiteen isännät ja rengit.
Länsimainen käsitys taiteen funktiosta on vanhastaan pitänyt ulkoeurooppalaista, alkuperäiskansojen taidetta eri kategoriaan kuuluvana. On ajateltu, että se on sidoksissa uskonnollisiin, rituaalisiin ja hierarkkisiin tehtäviin niin, ettei muotojen vapaalle luomiselle ole ollut sijaa. 1800-luvulta 1900-luvun alkuun asti alkuperäiskansojen taidetta on kerätty kansatieteellisiin kokoelmiin ja tutkittu etnografian ja kulttuuriantropologian näkökulmista. 1900-luvun modernismi rikkoi raja-aitoja ja kaappasi muun muassa afrikkalaisen veistotaiteen muotoja oman uudistuksensa materiaaliksi. Voidaan kysyä, muuttiko se eräänlaista isäntä ja renki –asetelmaa, vai oliko se sittenkin jatkumoa kolonialismin käsityksille alemmista ja ylemmistä kulttuureista? Tasa-arvoistumisen prosessi on yhä kesken ja keskellämme esimerkiksi saamelaisten kamppaillessa oman kulttuurinsa puolesta. Antti Mykkäsen merkittävä Euroopan ulkopuolisen taiteen kokoelma muistuttaa, että on aika nähdä maailma toisin silmin, eikä arvioida asioita ja ilmiöitä kiikarin eurooppalaisesta päästä.
Markku Valkonen on taidehistorioitsija, taidekriitikko ja toimittaja, joka tunnetaan myös työstään museonjohtajana ja suomalaisen taiteen vienninedistäjänä. Valkonen tuntee Antti Mykkäsen taidekokoelman erityisen hyvin ja on kuratoinut siitä näyttelyitä.
Pluriverse esittelee ulkoeurooppalaista taidetta Antti Mykkäsen kokoelmasta. Mykkäsen purjehdusmatka muuttui vuonna 2015 samoiluksi Etelä-Amerikan gallerioissa ja taidekaupoissa. Sen jälkeen hän on jatkanut tarkasti suunnittelemaansa taidematkailua yli 150 maahan. Matkalaukku on määrittänyt taidekeräilijä Mykkäsen teoshankintoja, sillä maalaukset on täytynyt saada kuljetettua matkoilta itse kotiin. Näyttelyssä on teoksia yli 80 maasta ja mukana on lähes 120 taiteilijaa.
Luennolle voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Kantin kestävä keskiviikko: OMPELUSEURAT
2023-11-01 16:30 - 19:00 | Kuopion museo
Kantin kestävä keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT tuovat omalla vuorollaan paikalle ompelukoneet ja vertaisohjaajia, jolloin jokaisella on mahdollisuus tulla korjaamaan omia rikkinäisiä vaatteitaan. Pajaan voi tulla ilman ennakkoilmoittautumista oman aikataulun mukaan korjattavan vaatteen kanssa ja ryhtyä toimeen, kun korjauspajassa on tilaa. Paikan päältä löytyy kangaspaloja ja lankoja paikkaamiseen, mutta tuo myös omia materiaaleja ja vaihtovetoketju tarvittaessa.
Kuopion kaupunginkirjasto koostaat jokaiselle kerralle vinkkilistan, jonka avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
SYYSKAUDEN 2023 OHJELMA
2.8. klo 16.30-18 Tekstiilikonservaattori Anu Reijonen: Hää- ja juhla-asujen sekä kansallispukujen säilytys.
9.8. klo 16.30-19 OMPELUSEURAT: Verkkaripaja.
6.9. klo 16.30-19 OMPELUSEURAT: Vetoketjun vaihtotalkoot.
4.10. klo 16.30-18 Intendentti Pekka Kankkunen: Kuinka säilytät valokuvasi jälkipolville.
11.10. klo 16.30-19 OMPELUSEURAT: Parsintapaja, eli korjaamme käsin parsien sukat, neuleet, lapaset, sormikkaat, villahousut, villapaidat – kaikilla tyylilajeilla! Parsinnan lomassa Urakkanuppi, eli esitystaiteilija Lasse Forsgren (liike-ääni-improvisaatio) ja kitarataiteilija Mikko Siirola (musiikki) tekevät tutkimusmatkan kohti ennenkuulumatonta musiikkia ja ennennäkemätöntä liikettä.
1.11. klo 16.30-19 OMPELUSEURAT: Farkunpaikkaus.
13.12. klo 16.30-18 Ilmastokeskustelu.
(Ohjelmamuutokset ja täydennykset mahdollisia!)
Tapahtumiin on vapaa pääsy. Luentosisällöt striimataan Kuopion museon Youtube-kanavalle.
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon. Kantti-yhteistyönä toteutetaan Kantin kestävä keskiviikko -tapahtumasarjaa, jossa vuorottelevat OMPELUSEURAT omilla korjausompelupajoillaan sekä museon ja kirjaston tuottamat, kestävään kehitykseen liittyvät teemaillat.

Taidevartti: Pohjois-Korea
2023-11-01 13:00 - 13:15 | KUMMA, Kauppakatu 35, Kuopio, 70100
Tämänkertaisella Pluriverse – ulkoeurooppalaista taidetta -näyttelyyn liittyvällä taidevartilla keskiviikkona 1.11. klo 13 keskustelemme kolmesta pohjoiskorealaisesta teoksesta – ja samalla hiukan myös Pohjois-Koreasta.
Pluriverse esittelee ulkoeurooppalaista taidetta Antti Mykkäsen kokoelmasta. Mykkäsen purjehdusmatka muuttui vuonna 2015 samoiluksi Etelä-Amerikan gallerioissa ja taidekaupoissa. Sen jälkeen hän on jatkanut tarkasti suunnittelemaansa taidematkailua yli 150 maahan. Matkalaukku on määrittänyt taidekeräilijä Mykkäsen teoshankintoja, sillä maalaukset on täytynyt saada kuljetettua matkoilta itse kotiin. Näyttelyssä on teoksia yli 80 maasta ja mukana on lähes 120 taiteilijaa.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Opastus Pluriverse-näyttelyyn
2023-10-29 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin Pluriverseen ja Juho Rissanen – Kuvauksen vilkkaus näyttelyyn.
Pluriverse esittelee ulkoeurooppalaista taidetta Antti Mykkäsen kokoelmasta. Kun matka peruuntuu ja mukana on tyhjä matkalaukku, voi syntyä taidekokoelma. Antti Mykkäsen purjehdusmatka vuonna 2015 muuttui samoiluksi Etelä-Amerikan gallerioissa ja taidekaupoissa. Sen jälkeen hän on jatkanut tarkasti suunnittelemaansa taidematkailua yli 150 maahan. Matkalaukku on määrittänyt taidekeräilijä Antti Mykkäsen teoshankintoja, sillä maalaukset on täytynyt saada kuljetettua matkoilta itse kotiin.
Taide on vetänyt Pielavedeltä lähtöisin olevaa Mykkästä puoleensa alitajuisesti. Hän kertoo pysähtyneensä kaduilla gallerioiden ja värikkäiden maalausten kohdalle. Pysähdykset johtivat taidekauppoihin ja pian taideharrastukseen yhdistyi matkailu. Mykkänen on keskittynyt keräämään ei-Eurooppalaista kuvataidetta.
Näyttelyssä on teoksia yli 80 maasta ja mukana on runsas 120 taiteilijaa. Pluriverse kysyy kuka määrittää taiteen, hyvän taiteen? Eurooppalainen kulttuuri on kautta historian pyrkinyt vaikuttamaan muun maailman kulttuuriin. Länsimaista taidetta ja taidemuseoita pidetään hyvän taiteen linnakkeena. Pluriversen taiteilijat asuvat ympäri maailmaa, hyvin erilaisissa olosuhteissa. Teokset ovat kuitenkin käyneet läpi monta valikointia: taiteilijan, keräilijän ja lopulta taidemuseon. Jonkun katse valitsee aina, mistä pitää.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Opastus: Juho Rissanen meillä ja maailmalla
2023-10-28 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Kestävän hyvinvoinnin askelmerkit
2023-10-28 10:00 - 15:00
Lähde tutkimusmatkalle kohti kestävää hyvinvointia! Tule Kuopion museolle kokemaan, keskustelemaan ja inspiroitumaan vastuullisemmasta ja hyvinvoivasta tulevaisuudesta. Kuulet mielenkiintoisia puheenvuoroja, osallistut keskusteluihin sekä työpajoihin ja löydät uusia tapoja tehdä arjestasi kestävämpää.
Mukana Kimmo Ohtonen
Päivän aikana kuulet luonto- ja hyvinvointiaiheisia inspiraatiopuheenvuoroja alan asiantuntijoilta. Tähtipuhujana on palkittu kirjailija, toimittaja, juontaja, luennoitsija sekä tv-persoona Kimmo Ohtonen. Ohtonen sekä muut puheenvuorojen pitäjät ovat yleisön jututettavina puheenvuorojen jälkeen.
Vastuullisuusteemaiset työpajat johdattavat kävijät käytännönläheisesti vastuullisuuskysymysten äärelle: Pöllötyöpajassa voit valmistaa itsellesi värikkään pöllöhahmon ekologisista materiaaleista.
Perheen pienimmille ohjelmassa on Savonian sosiaali- ja terveysalan opiskelijoiden nalleneuvola sekä askartelupiste. Lasten vanhemmille on tarjolla inspiraatiopuheenvuorot otsikoilla: Muksut metsään! ja Lasten ruokakasvatus. Lapsille ja aikuisille soveltuu myös Tekstiili kiertoon -hankkeen vaatteiden tuunauspaja.
Luonnon kauneuteen ja moninaisuuteen voit tutustua Wildlife Photographer of the Year -näyttelyn opastetulla kierroksella. Kierros sisältyy museon pääsymaksun hintaan.
Tapahtumapäivä päättyy hyvinvoiviin päivätansseihin klo 14–15. Päivätanssien suojelijana toimii Kuopio tanssii ja soi -festivaalin toiminnanjohtaja Salima Peippo – hän on myös yksi päivän inspiraatiopuhujista. Tanssimusiikista vastaa LUSH Cover Band, jossa on mukana Savonian musiikkipedagogiopiskelijoita.
Kahvilippu 100 ensimmäiselle tapahtumakävijälle. Kahvilipulla voi lunastaa omenapiirakan ja kahvin Kahvila Kantista.
Inspiraatiopuheenvuorot

Klo 10.30 Mari Wikholm, luontopedagogi: Muksut metsään!
Klo 11.00 Kaisa Kähkönen, erityisasiantuntija: Lasten ruokakasvatus
Klo 12.00–12.45 Kimmo Ohtonen, kirjailija, toimittaja, TV-persoona
Klo 13 Jyri Wuorisalo, TKI-asiantuntija: Ilmastonmuutos – ihan parasta!
Klo 13.30 Mari Wikholm, luontopedagogi: Luonnon monimuotoisuus ja sen vaikutukset ihmiseen
Klo 13.45 Salima Peippo, toiminnanjohtaja: Tanssista hyvinvointia

Kestävän hyvinvoinnin askelmerkit -tapahtuman järjestävät yhteistyössä Savonia-ammattikorkeakoulu ja Kuopion museo. Tapahtumaan on vapaa pääsy. Museon näyttelyihin tulee ostaa pääsylippu. Työpajat, nalleneuvola ja askartelupiste ovat avoinna yleisölle koko tapahtuman ajan.

Nallepäivän satutunti
2023-10-27 10:00 - 11:00
Tiesittekö, että vuosittain lokakuun 27. päivä vietetään kansainvälistä nallepäivää? Tänä vuonna Kuopion pääkirjasto ja Kuopion museo osallistuvat päivän viettoon järjestämällä karhuteemaisen satutunnin Kuopion museolla.
Satutunti on kaikille avoin ja osallistujille maksuton. Tilaa on kuitenkin rajoitetusti, joten ryhmiä pyydetään ilmoittamaan osallistumisesta ennakkoon, jotta voimme varmistaa, että paikkoja riittää kaikille. Ryhmäilmoittautumiset Kuopion museon asiakaspalveluun 017 182 603/kuopionmuseo(a)kuopio.fi.
Tervetuloa kuulemaan nallesatuja ja mielenkiitoisia tiedonmuruja karhuista pe 27.10. klo 10!

Luontokirjalukupiiri
2023-10-25 17:00 - 18:00
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!

Lukupiiri järjestetään verkossa Zoom-alustalla osoitteessa https://zoom.us/j/99576520794

Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi
Ke 25.10.2023
Powers, Richard: Hämmästys
